
สำนักงานเขตพื้นที่การศึกษาประถมศึกษาพะเยา  เขต 1





  598    ถนนสนามกีฬา   ตำบลบ้านต๋อม






             อำเภอเมืองพะเยา   จังหวัดพะเยา 56000


                                                                    มกราคม    255๘
เรื่อง   การทดสอบทางการศึกษาระดับชาติขั้นพื้นฐาน (O-NET) ปีการศึกษา 255๗
เรียน  ผู้อำนวยการโรงเรียนบ้านแม่กา และโรงเรียนบ้านจำไก่
สิ่งที่ส่งมาด้วย   คำสั่งแต่งตั้งคณะกรรมการการทดสอบทางการศึกษาระดับชาติขั้นพื้นฐาน (O-NET) 


   ระดับสนามสอบชั้นประถมศึกษาปีที่ 6 ปีการศึกษา 255๗ (เพิ่มเติม)

ตามที่สถาบันทดสอบทางการศึกษาแห่งชาติ (องค์การมหาชน) กำหนดให้ดำเนินการทดสอบทางการศึกษาระดับชาติขั้นพื้นฐาน (O-NET) ปีการศึกษา 255๗ ชั้นประถมศึกษาปีที่ 6  วันที่ ๓๑  มกราคม  255๘ นั้น


ในการนี้สนามสอบโรงเรียนบ้านถ้ำประชานุเคราะห์ซึ่งเป็นสนามสอบระดับชั้นประถมศึกษาปีที่ ๖ มีผู้เข้าสอบที่มีความบกพร่องทางการมองเห็น (สายตาเลือนราง) จำนวน ๑ คน และมีความจำเป็นต้องจัดกรรมการคุมสอบเพื่อช่วยในการระบายคำตอบ ๑ คน ดังนั้นเพื่อให้เกิดความโปร่งใส และมาตรฐานในการดำเนินการจัดสอบศูนย์สอบพะเยา เขต ๑ จึงได้แต่งตั้งกรรมการคุมสอบเพิ่มเติม จำนวน ๑ ห้องสอบ ความละเอียดดังแนบและขอให้โรงเรียนดำเนินการดังนี้

๑.
แจ้งให้บุคลากรครูที่มีรายชื่อในคำสั่งแต่งตั้งคณะกรรมการการทดสอบทางการศึกษาระดับชาติขั้นพื้นฐาน (O-NET) ระดับสนามสอบชั้นประถมศึกษาปีที่ 6 ปีการศึกษา 255๗ (เพิ่มเติม) เข้าประชุมรับฟังแนวปฏิบัติ  การคุมสอบในวันพฤหัสบดีที่ ๒๙ มกราคม ๒๕๕๘ เวลา ๐๙:๐๐-๑๒:๐๐ น. 

๒.
แจ้งให้บุคลากรครูที่มีรายชื่อในคำสั่งแต่งตั้งคณะกรรมการการทดสอบทางการศึกษาระดับชาติขั้นพื้นฐาน (O-NET) ระดับสนามสอบชั้นประถมศึกษาปีที่ 6 ปีการศึกษา 255๗ (เพิ่มเติม) ปฏิบัติหน้าที่ ณ สนามสอบโรงเรียนบ้านถ้ำประชานุเคราะห์ .ห้องสอบที่ ๖ ในวันที่ ๓๑  มกราคม  255๘ ตั้งแต่เวลา ๐๘:๐๐ น. เป็นต้นไป

จึงเรียนมาเพื่อทราบ และพิจารณาดำเนินการต่อไป 
ขอแสดงความนับถือ
กลุ่มนิเทศ  ติดตาม ฯ
โทร. 0-54๘๘-๗๑๘๓  โทรสาร  0-54๘๘-๗๑๘๔
เจ้าหน้าที่โทร ๐๘๕-๐๓๑-๔๘๔๙  

